กวีประชาไท: จากวรรณกรรมมายำใหญ่
เคยอยู่ไหมในสวนชวนชมนก ชมไม้รกปกคลุมชอุ่มที่ยุคสมัยสายลมแสงแดดแผดแรงดี ส่งผลมีศรีธนญชัยให้เกลื่อนตาปัจจุบันก็ดันมีศรีสุวรรณ เชี่ยวเชิงชั้นกฎหมายคล้ายคนบ้าศรีตามฟ้องร้องทุกเรื่องเฟื่องปัญญา รับงานมาหรือไม่ใครรู้ดีศรีสุวรรณนั้นรู้จักเป็นนักหนา เป็นน้องยาพระอภัยมณีที่เป่าปี่เชี่ยวชาญวิชากระบี่กระบองคล่องวิธี เชิงนารีสู้พี่ชาย ไม่ฉายแววมาวันนี้ศรีสุวรรณนั้นชอบฟ้อง เป็นนักร้องน้องใหม่ใจกล้าแกล้วศรีสุวรรณนั้นหนากล้าอยู่แล้ว ดูทุกแถวให้ทั่วถึงหึ่งรับงาน ?ยุคสมัยใหม่ ยากไร้คนดีศรีอยุธยา เพราะพม่ามาเผาเป็นเถ้าถ่านที่มากมีคือศรีธนญชัยในสันดาน ตำนานพื้นบ้านมาอุษาคเนย์ศรีธนญชัยไยมาก รกรากเรา? เหมือนนิยายน้ำเน่าพวกเจ้าเล่ห์ช่วยอำนวยความสะดวกพวกเสเพล แถมเกเรเกกมะเหรกเขกหัวเรา ให้เห็นใจในยักษ์นนทก* เมื่อศกสมัย พระอิศวร ใครต่อใครไปเข้าเฝ้าเล่นศรีษะประจำทำชำเรา นนทกเจ้า จำนนทนทรมานต้นตอเรื่องรามเกียรติ์การเบียนเบียด มาจากเกลียดและรักสมัครสมานมาจากความต้อยต่ำประจำการ มาจากงานที่เขาทำประจำวันนนทกทำหน้าที่ดีอย่างไร ล้างเท้าให้เทวดาดูน่าขันถูกลูบหัวจนล้านเลี่ยนเตียนเป็นมัน แค้นถึงขั้นฟ้องพระอิศวรกระบวนความฝ่ายพระอภัยมณีมีปี่เป่า เสียงเร่งเร้าผีเสื้อสมุทรสุดหักห้ามเสียงปี่ช่างมีมนต์ดลติดตาม จนลุกลามกิเลสหลอนเป็นฟอนไฟนางต้องตายเพราะเสียงปี่นี้เป็นพิษ เพราะฝังจิตฤทธิ์กิเลสเลศหลงใหลท่านสุนทรสอนคนโดยดลใจ พระอภัยมณีนี้ใจร้าย? 
เคยอยู่ไหมในสวนชวนชมนก ชมไม้รกปกคลุมชอุ่มที่ยุคสมัยสายลมแสงแดดแผดแรงดี ส่งผลมีศรีธนญชัยให้เกลื่อนตาปัจจุบันก็ดันมีศรีสุวรรณ เชี่ยวเชิงชั้นกฎหมายคล้ายคนบ้าศรีตามฟ้องร้องทุกเรื่องเฟื่องปัญญา
 ธุลีดาวหาง,กวีประชาไท